Document ID: /roh_data/filtered/fineweb-2-filterrobots_roh.jsonl.gz/21960

Muort la schetgadad dil davos temps ei il prighel da fiug fetg gronds. Las prognosas d’aura pils proxims dis vegnan probabel buca a midar enzatgei vid quella situaziun.
Perquei ha la suprastonza communala da Falera relaschau ad interim in scamond absolut da far fiug e d’inflammar fiugs artificials e rachetas pigl entir territori da vischnaunca. Cun ina sluccada dalla situaziun ei da quintar per suenter plievgias abundontas sur plirs dis.
Per donns che seresultan entras surpassaments dil scamond da far fiug ei mintga persuna sezza responsabla. Egl interess da nus tuts, supplichein nus da setener vid quellas prescripziuns.
Communicaziuns actualas pertuccont il prighel d’incendis d’uaul e scamond da far fiug anfleis silla pagina d’internet www.wald.gr.ch.